Diari Oficial de la Generalitat Valenciana


Sumari del DOGV 7798, del 06-06-2016 (2016/4122)

RESOLUCIÓ de 23 de maig de 2016, del director general de Centres i Personal Docent, per la qual es convoca els aspirants no exempts a la realització de la prova d'espanyol per a estrangers i es nomena el tribunal que ha de jutjar la prova prèvia d'espanyol per a estrangers, en el marc dels procediments selectius a cossos docents convocats per l'Ordre 11/2016, de 3 de maig, l'Ordre 13/2016, de 3 de maig, i per l'Ordre 15/2016, de 16 de maig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7798

Data del DOGV
:   06-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4122


Data del document
:   23-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 23 de maig de 2016, del director general de Centres i Personal Docent, per la qual es convoca els aspirants no exempts a la realització de la prova d'espanyol per a estrangers i es nomena el tribunal que ha de jutjar la prova prèvia d'espanyol per a estrangers, en el marc dels procediments selectius a cossos docents convocats per l'Ordre 11/2016, de 3 de maig, l'Ordre 13/2016, de 3 de maig, i per l'Ordre 15/2016, de 16 de maig. [2016/4122]  
De conformitat amb el que estableixen l'Ordre 11/2016 i l'Ordre 13/2016, ambdues de 3 de maig (DOCV 7776, 06.05.2016), i l'Ordre 15/2016, de 16 de maig (DOCV 7786, 19.05.2016), de la Conselleria d'Educació, Investigació, Cultura i Esport, per les quals es convoquen procediments selectius d'ingrés als cossos docents, aquesta direcció general ha resolt:  
  
Primer  
De conformitat amb el que disposa la base 7.1.1 de les esmentades convocatòries, es convoca els aspirants que no posseïsquen la nacionalitat espanyola que han declarat no estar exempts de la prova d'acreditació del coneixement de castellà, per a la realització de la dita prova, descrita en l'annex I, el dia 13 de juny de 2016, a les 16.00 hores, en l'Escola Oficial d'Idiomes de València, carrer Pla de la Saïdia, número 9.  
  
Segon  
Nomenar el tribunal que s'insereix com a annex II a aquesta resolució per a realitzar la prova de coneixements d'espanyol per a estrangers.  
  
Tercer  
Els membres dels òrgans de selecció s'hauran d'abstindre d'intervindre, i ho notificaran a la Direcció General de Centres i Personal Docent, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'aquesta convocatòria.  
El termini per a manifestar l'abstenció serà de cinc dies hàbils comptats a partir de l'endemà de la publicació d'aquesta resolució en el Diari Oficial de la Comunitat Valenciana.  
  
Quart  
Els aspirants podran recusar els membres del tribunal quan concórreguen en ells circumstàncies de les previstes en l'apartat anterior.  
  
Quint  
Els òrgans de selecció que actuen en estes proves selectives tindran dret a la indemnització per raó del servei prevista en el Decret 24/1997, d'11 de febrer (DOGV 17.02.1997).  
Aquells docents el lloc de treball dels quals estiga ubicat fora del terme municipal del lloc/seu d'actuació del tribunal, quedaran acollits a l'excepció prevista en l'article 4.4, de la secció primera, capítol II del Decret 24/1997, d'11 de febrer.  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la Direcció General de Centres i Personal Docent, en el termini d'un mes des de l'endemà de la seua publicació, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
  
  
València, 23 de maig de 2016.- El director general de Centres i Personal Docent: José Joaquín Carrión Candel.  
ANNEX I  
Prova d'acreditació de coneixement   
del castellà per a estrangers  
  
La prova d'espanyol per a estrangers constarà de les parts següents:  
  
- Un test de gramàtica i lèxic (20 minuts aproximadament)  
- Dos exercicis de Comprensió escrita (40 minuts aproximadament)  
  
- Dos exercicis de Comprensió oral (20 minuts aproximadament)  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)  
  
  
ANNEX II  
Tribunal per a la prova d'espanyol per a estrangers  
  
Titulars  
Presidenta: Salom Carrasco, María Desamparados.  
Vocal: Capella Calatayud, Cristina Gemma.  
Vocal: Carbó Marro, Carme.  
Vocal: González Valero, Manuela.  
Vocal: Montesinos Oltra, Antonia.  
  
Suplents  
Presidenta: Alcalde Díez, Eva María.  
Vocal: Ramírez Helbling, Lydia.  
Vocal: Román Fernández, María Mercedes.  
Vocal: Lledó Cardona, Miguel Ángel.  
Vocal: Mora Sánchez, Miguel Ángel.